โชติ คุณะเกษม

โชติ คุณะเกษม (2 สิงหาคม พ.ศ. 2446 - 3 มกราคม พ.ศ. 2510) เป็นอดีตรัฐมนตรีว่าการกระทรวงการคลัง ในรัฐบาลจอมพล สฤษดิ์ ธนะรัชต์ และอดีตผู้ว่าการธนาคารแห่งประเทศไทย

 ประวัติ 
โชติ คุณะเกษม เกิดเมื่อวันที่ 2 สิงหาคม พ.ศ. 2446 ที่บ้านเลขที่ 1052 อยู่เหนือวัดมหาพฤฒาราม อำเภอบางรัก จังหวัดพระนคร เป็นบุตรคนโตของหลวงรักษโชติยาน และนางรักษโชติยาน มีพี่น้อง 1 คนคือ นายอัมพร คุณะเกษม สมรสกับคุณหญิงระเบียบ คุณะเกษม (สมิตะศิริ) มีบุตรด้วยกัน 4 คน ได้แก่
 นายประชันย์ คุณะเกษม อดีตกรรมการผู้จัดการบริษัทคอมเมอร์ เชียล เครดิต คอร์ปอเรชั่น
 ดร.ประชา คุณะเกษม อดีตรัฐมนตรีช่วยว่าการกระทรวงการต่างประเทศ และอดีตปลัดกระทรวงการต่างประเทศ สมรสกับคุณสุมณี คุณะเกษม นักสะสมของเก่าจากทั่วโลก มูลค่าหลายพันล้านบาท
 นางวัฒนี นวพันธ์ อดีตกรรมการผู้จัดการธนาคารทหารไทย (ทีเอ็มบี)
 พันโท ปรียาชว์ คุณะเกษม อดีตประจํากองบัญชาการกองทัพไทย

โชติ เป็นนักเรียนทุนของกรมรถไฟหลวง ไปศึกษาต่อด้านพาณิชยศาสตร์จากมหาวิทยาลับเบอร์มิงแฮม ประเทศอังกฤษ เมื่อสำเร็จการศึกษจึงได้เดินทางกลับประเทศไทยและบรรจุเข้ารับราชการในกรมรถไฟหลวงเมื่อวันที่ 17 กันยายน พ.ศ. 2471 ตำแหน่ง สมุหบัญชีชั้น 2 กองบัญชี รับพระราชทานเงินเดือน 200 บาท

โชติ ได้ดำรงตำแหน่งผู้ว่าการธนาคารแห่งประเทศไทย ตั้งแต่ 24 กรกฎาคม พ.ศ. 2501 - 3 พฤษภาคม พ.ศ. 2502 ต่อมาได้รับการแต่งตั้งเป็นรัฐมนตรีว่าการกระทรวงการคลัง ในรัฐบาลจอมพล สฤษดิ์ ธนะรัชต์ และพ้นจากตำแหน่งเมื่อ 1 พฤษภาคม พ.ศ. 2502พระบรมราชโองการ ประกาศ ตั้งคณะรัฐมนตรี (จำนวน ๑๔ ราย) นอกจากนี้ยังเคยได้รับเลือกเป็นสมาชิกสภาผู้แทนราษฎรจังหวัดพระนคร

โชติ เป็นหนึ่งในผู้ร่วมก่อตั้งสหโรงแรมไทยและการท่องเที่ยว ร่วมกับพลตำรวจเอก เผ่า ศรียานนท์ พลโท ประยูร ภมรมนตรี และคนอื่นๆประวัติบริษัท

โชติ ถึงแก่อนิจกรรมเมื่อวันที่ 3 มกราคม พ.ศ. 2510 พระราชทานเพลิงศพเมื่อเดือนกุมภาพันธ์ พ.ศ. 2511

 อ้างอิง 

หมวดหมู่:นักการเมืองไทย
หมวดหมู่:บุคคลจากโรงเรียนเทพศิรินทร์
หมวดหมู่:รัฐมนตรีว่าการกระทรวงการคลังไทย
หมวดหมู่:ผู้ว่าการธนาคารแห่งประเทศไทย
หมวดหมู่:สมาชิกสภาผู้แทนราษฎรจังหวัดพระนคร
หมวดหมู่:บุคคลจากเขตบางรัก